Google Ads - Læs Ultimativ 2022 Guide til Google PPC\nJeg har arbejdet med Google Ads i mange år, og har i den forbindelse stiftet bekendtskab med mange forskellige konti. Alt fra nogle af Danmarks største virksomheder med månedlige budgetter over 1 mio kr. til den lokale tømrer, hvor hver eneste krone er vigtig for forretningen.\nPå denne side vil jeg dele ud af min viden!\nGoogle AdWords (AW) er det, som vi betegner for PPC (pay-per-click) marketing, hvor du som annoncør betaler hver gang nogen klikker på din annonce.\nMin tilgang til AdWords har hjulpet utallige virksomheder med at omsætte for mange millioner kroner. Jeg hjælper dig gratis igang. Send en e-mail til kontakt@sasa-kovacevic.dk\nHvad er dine muligheder med AdWords?\nFormålet med AdWords er at betale sig til den rigtige trafik – hvad den rigtige trafik er afhænger af dit mål med annonceringen.\nDet kan være, at du ønsker at få de besøgende til at:\nTilmelde til et nyhedsbrev\nRinge et telefonnummer op\nDer er en årsag til, at millioner af virksomheder verden over bruger AdWords. Det virker, men kun hvis du arbejder med det ordentligt!\nDu har rigtig mange muligheder, og det handler om at prioritere dine penge og tid. Modsat har du SEO, som er den organiske del af Google.\nDu kan dele AdWords op i fire områder:\nRemarketing (bruges på search, display, shopping og Youtube).\nI denne artikel vil jeg gennemgå search delen, som er den mest benyttede blandt danske virksomheder. Jeg vil i løbet af de næste uger udgivende ultimative guides til Display, Shopping, Youtube og Remarketing.\nSearch plejer at give det bedste afkast\nJeg anbefaler langt de fleste af mine kunder at starte med at annoncere på search delen. Dette skyldes, at der er en direkte efterspørgsmål efter dine produkter/tjenester osv.\nI nedenstående eksempel har jeg skrevet børnecykler, hvor jeg bliver præsenteret for tre-fire topannoncer og yderligere en række annoncer i bunden af siden. Disse er markeret med et gult label, hvori der står “Annoncer”.\nDette er kernen af AdWords, og også der Google henter 95 % af deres egen omsætning (kilde).\nDu bestemmer selv dine søgeord, hvorfor du har 100 % kontrol over, hvilke søgehensigter dine annoncer udløses på.\nTil højre på billedet ser du Google Shopping annoncer. Hos Obsidian Digital har vi skrevet denne guide til Google Shopping.\nKvalitetsresultatet er kunsten i AdWords\nHvordan kan det være, at dine konkurrenter har succes og evigt råd til at være placeret i top 4 på søgeord med mest volumen?\nSvaret er ofte: Et højt kvalitetsresultat (Quality Score eller QS)\nDer kan naturligvis være andre forklaringer til, hvorfor dine konkurrenter har råd til at annoncere på konkurrenceprægede søgeord, men ofte kan det have noget at gøre med, at Google har tildelt deres søgeord et højt kvalitetsresultat.\nVideo: Sådan forbedrer du dit kvalitetsresultat\nOvenstående video forklarer, at et kvalitetsresultat går fra 1-10, og tildeles alle dine søgeord. Hvis dine søgeord ikke har data, tildeles de fra start 7/10 og kan blive højere eller lavere alt afhængigt af, hvordan dine søgeord performer.\nQS udregnes ud fra flere områder:\nDen gennemsnitlige klikrate (CTR) for søgeord, annoncer, URL, konto etc.\nJo højere QS dine søgeord har, jo bedre forudsætning har du for at betale de billigste klikpriser – Det er et must, hvis AdWords skal være en profitabel forretning for dig.\nLæs Googles egen definition af QS her.\nSådan finder du dit kvalitetsresultat\nHvis du gerne vil finde QS for dine søgeord, har du flere muligheder:\nVia en søgeordsdiagnose\nGå til den ønskede kampagne\nGå til fanen Søgeord\nUd for hvert søgeordet holder du musen over den hvide taleboble\nVia kolonnen kval.res.:\nGå til fanen Kampagner\nKlik på fanen Søgeord.\nKlik på Kolonner på rullemenuen\nKlik Rediger kolonne\nFind kval.res og klik Tilføj\nKlik nu gem\nAd Rank bestemmer din placering\nHver gang du laver en søgning på Google, kører der en auktion, som bestemmer hvor dine annoncer placeres.\nDet er nemlig ikke nok bare at byde højt!\nGoogle benytter en formel, som hedder Ad Rank (annoncerangering).\nQS bruges sammen med det maksimum bud til at bestemme din annonces position ift. de andre annoncører, som byder på de samme søgeord som dig.\nDvs. Google finder dit Ad Rank ved at gange dit QS med dit maksimum bud:\nAd Rank = Maksimum CPC x QS\nHusk på at Google altid er interesseret i at vise de mest relevante annoncer til brugerne. Derfor vil du opleve en høj Ad Rank på søgeord, som har høje QS.\nAnnoncør QS Maks bud Ad Rank Position\nDig #1 10 9 kr. 90 1\nKonkurrent #2 5 16 kr. 80 2\nKonkurrent #3 4 12 kr. 48 4\nKonkurrent #4 7 10 kr. 70 3\nVideo: Brug 5 min og forstå Ad Rank\nSom du kan se, hænger kvalitetsresultatet godt sammen med, hvordan dine annoncer performer (især deres CTR).\nDet er langt lettere at have en god performance på annoncerne, hvis strukturen på din konto er optimal.\nI det følgende vil jeg præsentere den struktur, som altid sikrer mine kunder massevis af konverteringer til lave priser.\nHvad er den bedste kampagne struktur?\nNoget af det første jeg kigger efter, når jeg overtager en AdWords-konto er:\nHvordan er søgeordene grupperet?\nHvordan er den overordnede struktur for kontoen?\nGiver strukturen logisk mening ift. ordenes søgehensigter?\nSom udgangspunkt skal du opdele dine kampagner efter tre forskellige typer:\nOvenstående er blot en navngivning, men den giver dig et fantastisk godt overblik, når du arbejder med mange kampagner.\nDerudover får du mulighed for at have en granulær struktur.\nHvad er en granulær struktur?\nEn granulær struktur betyder, at søgeordet i en annoncegruppe kommer til at matche annoncen/erne i den samme annoncegruppe.\nDvs. hvis du ude på Google skriver “billig kontorstol”, mødes du af en annonce, som indeholder dit søgehensigt.\nUndgå altid at placere to forskellige søgehensigter i den samme annoncegruppe.\nDette er Alfa Omega og vejen frem, til en høj CTR og QS, da folk klikker på annoncer, som matcher deres søgninger.\nEn generisk kampagne kan eksempelvis være “G: Kontorstole”, og indeholde følgende annoncegrupper:\nKontorstole – Eksakt\nKontorstole – Broad\nKontorstole – Billige\nKontorstole – Bedste\nEn brand kampagne kan eksempelvis være “B: Itech Kontorstol”, og indeholde følgende annoncegrupper:\nItech – Eksakt\nItech – Broad\nItech – Billige\nItech – Bedste\nEn kategori kampagne bruger du, når du er i tvivl om, der er mange søgninger på søgeordene, og om de skal have deres helt egen kampagne.\nMed andre ord, så smækker du alle søgeord ind, som du mener ikke har meget søgevolumen. Hvis det viser sig, at der er meget trafik på søgeordene, så hiver du dem ud og giver dem deres egen B eller G kampagne.\nEn kategori kampagne kan indeholde følgende annoncegrupper:\nKontorstole – Test\nKontorstole – Fri fragt\nRengøring af kontorstole\nOvenstående struktur med G og B kampagner er illustreret i nedenstående billede. De gule kasser er din kampagner, og de blå kasser er dine annoncegrupper:\nSøgeord er grundstenene i din AdWords konto\nHvordan du strukturerer dine søgeord er vigtigt, hvis du ønsker at have et højt kvalitetsresultat og tjene penge på dine kampagner.\nJeg har skrevet en guide til hvordan du finder søgeord her.\nI AdWords sammenhænge bruger du søgeord (keywords) til at udløse dine annoncer. Det er vigtigt, at dine søgeord matcher dine annoncer.\nHar du en annoncegruppe som hedder “Ergonomiske kontorstole”, skal du have søgeordet “ergonomiske kontorstole” mindst en gang i annoncen.\nBrug de rigtige søgeordstyper\nI AdWords arbejder vi med flere type søgeord:\nHelt fleksibel (broad match)\nOvenstående typer har hver deres fordele og ulemper. Jeg vil gennemgå dem i de følgende afsnit.\nDu kan også bruge de to nedenstående billeder, til at forstå de forskellige match typer.\nSom standard benytter systemet den helt fleksible søgeordstype, hvis ikke du selv angiver andet.\nEt broad match søgeord som “kontorstole” vil udløse din annonce på alle mulige variationer og søgehensigter, som Google bedømmer til at være relevant for ordet “kontorstole”.\nMen benyt aldrig denne søgeordstype!\nDu skyder med spredhagl, og hvis du i forvejen arbejder med en granulær struktur – som jeg anbefaler, du skal gøre – så stjæler søgeordet højst sandsynlig visninger fra dine andre annoncegrupper, som indeholder ordet “kontorstol”.\nEt søgeord i fleksibel form har ingen tegn omkring sig og ser blot således ud:\nI den modsatte ende har vi den eksakte form. Den er ret simpel og let at forstå.\nAngiver du søgeordet “kontorstol” i exact match, vil din annonce kun udløses, hvis en person skriver “kontorstol og ikke andet.\nEt søgeord i eksakt form har [ ] tegnene omkring sig og ser således ud:\nPhrase match er en populær søgeordstype er, som udløser dine annoncer, hvis dit søgeord optræder i en sætning.\nAngiver du søgeordet “kontorstol” i phrase match, vil den blive udløst på en søgning som eksempelvis “hvad er den bedste kontorstol” eller “kontorstol med lav ryg”.\nEt søgeord i phrase match bruger ” ” tegnene omkring sig og ser således ud:\nBroad match modifier søgeord\nMin absolut yndlings søgeordstype er broad match modifieren (forkortet BMM).\nNu skal du høre, hvorfor den er god:\nDen er bred i sin form men alligevel ikke. Du har nemlig meget kontrol over den ift. den helt broad match.\nBroad match modifier bruger + tegnene omkring sig og ser således ud:\nSkriver du +billige +kontorstole vises din annonce KUN, hvis det har direkte relevans til søgehensigten.\nDvs. du dækker søgninger som “billigste kontorstole” og “billig kontorstol” og muligvis “tilbud på kontorstole” og “rabat på kontorstole”.\nEt andet eksempel er +formelle +sko, som vil dække søgninger som “aften sko” og “pæne sko”.\nAdWords systemet er ikke perfekt!\nJeg tilføjer alligevel de forskellige søgeords varianter i ental og flertals form, da Google ikke altid dækker søgehensigterne med broad match modifieren.\nGoogle har selv skrevet en god guide til de forskellige søgeordstyper, hvis du vil læse mere.\nNu skal du oprette din første kampagne\nNår du skal oprette din første kampagne, starter du med at klikke på Kampagne-knappen og vælge Kun søgenetværk. Du kan også vælge at ændre kampagnetypen i Type-feltet inde på selve kampagnen.\nKlik derefter i Alle funktioner-feltet. Nu vises din annonce i søgeresultaterne på Google eller når nogen søger på dit søgeord på de websteder, der anvender Googles søgemotor på siden.\nGiv derefter kampagnen et passende navn i Kampagnenavn-feltet. Er du smart, navngiver du kampagnen, så du kan se, hvilken varegruppe den omfatter.\nDernæst vælger du under Netværk “inkluder søgepartnere”. En tommelfingerregel går på, at Googles søgepartnere opfører sig nogenlunde som Googles almindelige search.\nSå ruller du lidt længere ned på siden. Her skal du vælge det geografiske område, din annonce skal vises indenfor. Har du en webshop, er det en god ide at vælge Danmark, men har du også fysiske butikker eller kontorer, kan du vælge at målrette annoncerne efter søgninger, der kommer fra de pågældende byer.\nHar du f.eks. en butik i Horsens, du vil målrette kampagnen imod, kliker du på Lad mig vælge-feltet og angiver bynavnet i søgefeltet. Derefter kan du vælge det i søgeresultaterne. Klik på Tilføj-linket for at tilføje den pågældende lokalitet til din geografiske målretning.\nFor hver geografisk placering har du mulighed for at tilføje lokationer i nærheden. Klikker du på I nærheden-liket åbnes et nyt vindue med et kort over området, hvor du får vist specifikke lokationer i nærheden, der kan tilføjes til listen. Efterhånden som du vælger områderne i listen til højre, markeres de på kortet til venstre.\nHer opdager du dog hurtigt, at der bliver nogle områder, der ikke kan medtages i listen. Det kan du gøre noget ved, ved at klikke på Radius målretning-fanen øverst i det nye vindue. Nu kan du angive adressen på din butik eller dit kontor og så angive i hvor stor en radius omkring adressen, søgningen skal dække.\nHar du f.eks. valgt 30 kilometer, betyder det, at din annonce for f.eks. ”Sko Horsens” også vises, hvis personen der søger opholder sig i Vejle eller søger på ”Sko Vejle”.\nNår du har finpudset det geografiske område, kan du efterfølgende hvilke hvilke sprog søgningen skal gælde for. Sprogindstillingen handler ikke om, hvilket sprog der søges på, men hvilke sprogindstillinger der er valgt på den computer, der søges fra.\nDerfor kan det godt betale sig, altid at inkludere engelsk, norsk og svensk som sprog udover dansk.\nMange firmaer og de lidt mere nørdede computerbrugere sværger nemlig stadigvæk til at have et engelsksproget operativsystem installeret på computeren.\nNu er vi kommet til budstrategi og budget. Her kan du vælge enten selv at bestemme din budstrategi eller lade Google om at styre det.\nSkal du lade Google styre bud og budget?\nVælger du at lade Google styre budene, går systemet efter at opnå det maksimale antal klik inden for dit daglige budget. Det inkluderer desværre også klik, der ender med at være meget dyre i forhold til den vare eller ydelse, du sælger på din side.\nNår du har valgt at styre dine bud selv, skal du derefter angive hvor mange penge du maksimalt vil kaste efter hvert klik i Stadardbud-feltet. Det er en værdi, du kan hæve eller sænke i takt med, at du få overblik over kampagnens effekt og indvirkning på dit budget.\nDet samme gør sig gældende med det daglige budget. Det angiver du i Budget-feltet. Her skal du vælge et realistisk beløb. Det kan ikke betale sig at lægge for lavt ud, for så får du ikke nok klik til, at du efterfølgende kan optimere kampagnen bedre.\nNu har du opsat de grundlæggende indstillinger for kampagnen. Du har mulighed for at foretage nogle udvidede tilpasninger nederst på siden. Men de er ikke relevante for nu.\nSå klik på Gem og fortsæt-knappen. Så er kampagnen oprettet og nu er vi klar til at opbygge annoncegrupper.\nEn granulær struktur med annoncegrupper\nPå næste side skal du til at opbygge dine annoncegrupper. Det starter med, at du skal vælge, hvilke søgeord din annoncegruppe skal vises for.\nOptimalt set skal søgeordene stemme overens med den landingsside, du sender folk hen på, når de klikker på din annonce. Jo bedre søgeordene matcher indholdet på siden, jo højere kvalitet mener Google, at siden har i forhold til søgeordet og jo billigere bud kan du så vinde med.\nDerfor er det en god ide at indtaste landingssidens webadresse (URL) i Indtast din landingsside-feltet og se, hvilke søgeordsforslag Google Adwords kommer op med:\nDet er samtidig lidt af en lakmusprøve på, hvad Google ranker din side for. Så forhåbentlig kommer der en masse relevante søgeord frem, som du så kan tilføje til listen over søgeord ved at klikke på knappen lige til venstre for dem.\nEventuelt kan du målrette søgeordsforslagene yderligere ved at indtaste et af de søgeord, du gerne vil bruge i søgefeltet under webadressen i ruden til højre på siden.\nNår du har tilføjet de søgeord, Google kan finde ud fra den pågældende landingsside, kan du tilføje dine egne i Søgeord-feltet i den venstre rude. Du kan også hente mere inspiration ved at bruge Googles Keyword Planner, der også giver dig en masse information om forventede klikpriser.\nRækkefølgen på søgeordene i Søgeord-feltet er underordnet. Hvad der ikke er underordnet, er, hvilken søgeordtype du vælger til de forskelige søgeord og -fraser.\nNu skal du være opmærksom!\nSkal du have mest muligt ud af dit annoncebudget, skal du nøje overveje hvilken af de fire søgeordstyper du vælger for hvert søgeord eller søgeordsfrase.\nBruger du eksakt match på de søgeordsfraser dine annoncer skal vises for, får du det lavest mulige forbrug på din konto, men misser måske en masse oplagte søgninger, mens hvis du anvender broad match modifier får du en bredere visning, der dog ikke skyder helt med spredehagl.\nGoogle vælger altid broad match for dig. Undgå denne søgeordstype i starten.\nSådan kan du angive annoncegruppens navn, hvis du opretter dit søgeord i eksakt:\nHusk også at definere de negative søgeord, altså de ord du ikke ønsker din annonce vist for. Det kan f.eks. være mærker, farver eller størrelser du ikke sælger eller søgeord der indikerer, at brugeren har søgt på en anden betydning af et af dine søgeord, der ikke er relevant for din annonce.\nDu kan angive negative søgeord for hele din kampagne og på annoncegruppeniveau. Sørg for grundig research, for det er penge ud af vinduet, at få vist din annonce i irrelevante sammenhæng.\nSå lav en intern brainstorm i jagten på alle de negative søgeord, der er relevant at få defineret for de enkelte kampagner og annoncegrupper.\nSådan tilføjer du negative søgeord\nKlik på din kampagne\nAngiv dine negative søgeord\nHvad skal dit budget og bud være?\nSelvom jeg i forvejen har præsenteret Ad Rank, er det vigtigt, at du forstår sammenhængen. Derfor uddyber jeg det i dette afsnit.\nHar du defineret dine søgeord, annoncegrupper og kampagner ordentligt, får du mest muligt ud af dine annoncekroner. Men hvor meget hvert klik reelt kommer til at koste dig, afhænger af, hvordan du har opsat dine bud.\nDu kan sætte maksimale bud på både annoncegruppe- og søgeordsniveau. Du vil aldrig komme til at betale mere for hvert klik, end det beløb du har sat som budmaksimum – og oftest kommer du til at betale mindre end det.\nDette kommer du til at betale\nHvor meget du kommer til at betale, afhænger af Ad Rank på den annoncør, der ligger lige under dig i budpris divideret med din Quality Score på den side, du linker til fra annoncen.\nDet vil sige, at selv om du har givet et lavere bud end annoncøren lige under dig i budkrigen, men din side har en højere Quality score, vinder du. Samtidig kommer du kun til at betale den pris, som annoncøren under dig ville have budt divideret med din Quality score.\nSom du husker fra tidligere i artiklen, vinder den annonce, der har den højeste AdRank altid budkrigen.\nLyder det underliggende bud på 5 kroner, men siden kun har en Quality Score på 5 (AdRank = 5×5 = 25) og dit bud ligger på 4 kroner, men din side har en Quality Score på 7 (AdRank = 4×7 = 28), vinder du buddet, men kommer kun til at betale 25/7 – altså cirka 3 kroner og 60 øre for et klik.\nDet er derfor godt indhold på dine sider også betaler sig, når vi taler AdWords!\nHvor højt skal dit bud være?\nHvor højt dit bud så skal være, afhænger af, hvor meget du tjener i kroner og ører på de produkter, du annoncerer for. Du skal jo ikke give mere for et klik end du tjener på varen.\nSamtidig skal du tage højde for, at det ikke er alle, der klikker, som ender med at købe noget af dig. Derfor skal du – når dine Adwords-annoncer har kørt et stykke tid – justere dine bud ind efter, hvor tit et klik har resulteret i et køb. Det kaldes for konverteringsfrekvensen.\nStørrelsen på dit maksimale bud kan herefter udregnes som:\n<Fortjeneste i kroner> x <konverteringsprocent>.\nDet vil sige, at hvis du tjener 50 kroner på et produkt og din konverteringsprocent ligger omkring 2 procent, kan du maksimalt give 50 x (2/100) = 1 krone pr. bud. Så er du stensikker på, aldrig at få brugt flere penge på klik end du tjener på de produkter, du rent faktisk sælger.\nDu kan dog godt byde mere, hvis kunder der køber det pågældende produkt, oftest køber mere end bare det, når de lander i din webshop.\nDet kan også være nødvendigt at byde højere, hvis der er mange konkurrenter om de fire placeringer, der er til AdWords i hver søgning – og især hvis deres budsætning er mere aggressiv end din.\nVil du så højt op, at din annonce rent faktisk bliver vist, er du nødt til at øge dit bud og kan med fordel også øge kvaliteten af dit indhold.\nSelv om Google viser en estimeret budpris, er det ikke sikkert, den holder vand længere, da den er baserede på historiske data.\nDerfor er det vigtigt, at du løbende holder øje med din gennemsnitlige placering for de enkelte søgeord, når du skal afgøre, hvor højt du skal sætte dine bud.\nSynes du, at det bliver for dyrt, at få din annonce op og ligge i top 4, kan du f.eks.:\nForsøge at øge Quality Score for den side, du linker til fra AdWords annoncen, så du kan få en større multiplikationsfaktor på din AdRank\nPrøve at fokusere på nogle andre søgeord med knapt så meget konkurrence\nSætte dit produkt en smule op, så du får råd til højere bud baseret på din fortjeneste i kroner\nIndsnævre dine søgeord til ”exact match” og så øge budprisen på disse. Derved får du kun vist din annonce på de mest relevante søgninger. Det giver færre visninger og oftest højere konverteringsprocent.\nSådan fastsætter du dit daglige budget\nNår det kommer til fastsætningen af det daglige budget, skal du have fat i lommeregneren igen, samt have kendskab til konverteringsstatistikken på de besøgende på din webshop.\nPå den måde kan du regne dig frem til et estimat på, hvor mange klik der skal være råd til i det daglige budget, hvis du vil sælge et bestemt antal varer hver dag.\nVil du f.eks. sælge 10 eksemplarer om dagen af en bestemt vare og du ved, at din konverteringsprocent på de besøgende, der ser på den pågældende vare, er omkring 2 %, skal du have budget til 10/0,02 eller 500 klik.\nDet vil sige, at du skal have et dagligt budget på 500 x <gennemsnitprisen pr. klik>.\nLigger den på den krone vi kom frem til før, skal du altså sætte det daglige budget til 500 kroner.\nI starten vil du sikkert komme ud for, at du får solgt væsentlig mindre end budgettet kan holde til, men over fra et par måneder og til et halvt år, vil du gradvist kunne justere de forskellige parametre for dine AdWords ind, så du holder dig inden for budgettet og med tiden måske ligefrem kan skære ned på det eller få råd til at annoncere for nogle flere søgeord.\nSkriv annoncer der sælger\nNår du har sat dine bud op, skal du i gang med at skrive annonceteksten for det enkelte søgeord.\nEn overskrift på 25 tegn\nTo linjer på 35 tegn hver til beskrivelse\nDen webadresse der kommer til at stå i annoncen og som ikke behøver at være den samme som destinationsadressen\nDestinationsadressen på den side, der åbnes, når nogen klikker på annoncen\nOverskriften bør altid indeholde det søgeord, annoncen vises for. Det er en god måde at signalere overfor den søgende, at her finder de noget, der matcher det søgeord, de har søgt på.\nDet er selvfølgelig nemmest i exact match søgninger, men selv om det kun er nogle få ord fra brugerens søgning, der går igen, er det oftest nok til at fange deres opmærksomhed – og du har trods alt kun 25 tegn at gøre godt med.\nSøger folk f.eks. på ”kontorstol med lav ryg” og du har købt en broad match modifier søgning på +kontorstol +lav ryg, kan du med fordel bare skrive en overskrift, der hedder ”Kontorstol med lav ryg”.\nDernæst kan du gå i gang med beskrivelsen. Der har du to linjer af 35 tegn, hvor du med fordel kan fremhæve produktets vigtigste fordele og eventuelt de egenskaber, der giver mening for nørderne inden for den pågældende produktkategori.\nVælger du fordele på den ene linje og egenskaber på den anden, er du godt dækket ind.\nEt godt tip er, at du kan få den første linje i beskrivelsen til at rykke op efter overskriften. Vil du gerne sikre dig, at det sker, skal du sætte et punktum som det sidste tegn i den første linje for at signalere over for Google, at de to beskrivelseslinjer ikke har noget med hinanden at gøre.\nTidligere var det kun gældende for de 3 øverste annoncer, der blev vist over de organiske søgeresultater, men nu hvor der ikke længere vises AdWords til højre for søgeresultaterne, gælder denne funktion som standard for de 4 AdWords-annoncer, der vises til alle søgninger.\nBrug call-to-action i dine annoncer\nDu kan også vælge at bruge den anden beskrivelseslinje til et call-to-action, der får den søgende til at vælge din annonce frem for konkurrenternes.\nTilføj eventuelt din webshops ”unique selling point” (USP), som f.eks. ”gratis fragt”, ”hurtig levering” eller noget andet, der forventes at være vigtigt for din potentielle kunde.\nDernæst skal du indtaste den såkaldte ”annoncerede webadresse”. Det er ikke en rigtig URL, men kan f.eks. være webadresse på din webshop efterfulgt af navnet på det produkt eller den produktkategori, du annoncerer for. Her har du også 35 tegn til rådighed, så oftest skal du være konstruktiv – især hvis din webshop har et meget langt navn.\nBagefter skal du så angive den egentlige webadresse, der skal vises, når en søgende klikker på din annonce. Det gør du i Destinationswebadresse-feltet. Her kan du vælge mellem om det er en http:- eller https:-adresse, du linker til.\nTil sidst kan du vælge, om du ønsker at annoncen primært skal vises på mobile enheder eller være tilgængelig på alle enheder.\nDet kan være relevant, hvis du anvender en særlig webadresse til den mobilvenlige udgave af din webshop, eller vi udnytte at den søgende læser annoncen på en mobil eller optimere teksten i annoncen til mobilbrugere.\nEn mobilfunktion der kan være relevant er muligheden for at tilføje en såkaldt opkaldsudvidelse, der viser dit telefonnummer som et klikbart link på en mobiltelefon. Det ser vi nærmere på under annonceudvidelser.\nNår du har skrevet din annoncetekst, kan du tilføje nogle annonceudvidelser. Det er en række yderligere informationer, der kan føjes til dine annoncer. Annonceudvidelserne kan sættes på både konto-, kampagne- og annoncegruppeniveau, så på den måde kan du føje flere linjer til dine annoncer og give folk flere muligheder for at klikke sig ind på dit site.\nPå den måde kan du få vist de unique selling points, der gælder for hele din shop på kontoniveau og mere målrettede udvidelser på kampagne- og annoncegruppeniveau.\nEn god måde at få vist flere links til dit site på er med undersidelinks. Her har du mulighed for at føje 2 til 6 ekstra links til, der vises under annonceoverskrift og beskrivelseslinjer.\nHvor mange der vises, afhænger af længden på den beskrivende tekst og hvor meget plads, der er på skærmen på den enhed, annoncen vises på. På en normal topannonce vil der oftest være plads til 4 links i bredden.\nDet kan f.eks. være til relevante produktkategorier på annoncegruppe- eller kampagneniveau eller til din webshops mest populære produktkategorier, webshoppens blog og de unique selling points, der kræver mere forklaring – som f.eks. gratis printerpatron på hver ordre eller bare jeres generelle handelsbetingelser eller betingelser for fri fragt.\nVil du f.eks. oprette undersidelinks på en kampagne, klikker du på Annonceudvidelser-fanen på den kampagne, du vil tilføje undersidelinks til.\nKlik på Vis-knappen og vælg Udvidelser med undersidelinks, så der står Vis: Udvidelser med undersidelinks på knappen.\nKlik nu på +Udvidelse-knappen. Det er den røde knap under listen med undersidelink. Den er tom, når du starter på at føje undersideudvidelser til kampagnen.\nKlik derefter på +Nyt undersidelink-knappen og angiv linktekst og webadressen på den side, teksten skal linke til. Vil du kun have indsat undersidelinket til en bestemt annoncegruppe, skal du lige huske at vælge den pågældende annoncegruppe også.\nGentag processen for alle de undersidelink, du vil tilføje.\nDu kan også få vist et klikbart telefonnummer, den søgende kan bruge til at ringe op til dig fra direkte fra sin mobil – som vi netop lige har talt om. Det gør du på samme måde som med undersidelink, men i stedet for Vis: Udvidelser med undersidelinks vælger du Vis: Opkaldsudvidelser i stedet.\nTilføj nu det nummer der skal vises og hvorvidt der både skal vises link til hjemmeside og til telefonnummer eller kun telefonnummeret. Klik derefter på Mobil-feltet i Foretrukken enhed-feltet og klik på Gem. Så vil mobilbrugere kunne ringe op til dig direkte fra søgeresultaterne – smart,ikk?\nEn tredje udvidelse der kan være ganske handy at bruge, er den såkaldte infoudvidelse.\nDen kan brugerne ikke klikke på, men du kan bruge den til at vise forskellige relevante informationer om din webshop, dit produkt eller kampagnerelevant information.\nInfoudvidelserne kan times, så de kun vises på bestemte dage eller på bestemte tidspunkter af dagen.\nDer er plads til 25 tegn på hver linje og du kan oprette flere linjer, men Google bestemmer hvor mange, der vises.\nSom minimum viser de dog altid to, så opret minimum 2 linjer af 25 tegn – så fylder dit søgeresultat også mere i søgeresultaterne og det viser erfaringen, er en god ting.\nFor jo flere informationer, den søgende får allerede på søgesiden, jo mere imødekommende og interessant ser din webshop ud til at være.\nSådan opsætter du sporing af salg\nSkal du have mest muligt ud af dit AdWords-budget, er det vigtigt, at du løbende holder øje med og optimerer alle dine kampagner og annoncegrupper. Men for at kunne optimere din kampagne, er det vigtigt at sætte dig et mål for den.\nDu kan opstille forskellige konverteringsmål for dine kampagner. Det kan f.eks. være at få klik ind på hjemmesiden eller en specifik side på sitet eller konverteringer på sitet i form af udfyldte formularer eller direkte salg fra din webshop.\nFor hvert af de mål, du ønsker at følge med i, kan du opsætte en konverteringssporing i din Google Analytics-konto for sitet. Hvordan opsætter sådan en konverteringssporing i Analytics, har Google skrevet en guide til her.\nDet kræver også, at du har forbundet din Analytics-konto med din AdWords-konto. Det kan du læse Googles egen guide til her.\nNu kan du knytte de to konti sammen ved at åbne Kontoindstillinger på din Google AdWords-konto og klikke på Tilknyttede konti. Klik nu på Google Analytics i menuen til venstre og rul ned til det website, du ønsker at forbinde med den pågældende Google Adwords-konto. Klik på Opsæt link-knappen og følg guiden.\nNår du har gjort det, klikker du på Værktøjer i menuen i toppen af din Google Adwords-konto og vælger Konverteringer. Klik nu på Importer fra Google Analytics-knappen og vælg de mål, du vil have importeret til din Adwords-konto.\nSå har du opsat en konverteringssporing og i løbet af et par dage, begynder der at dukke konverteringsdata op i rapporterne, så du kan se, hvor effektive dine kampagner er.\nHvordan mobiloptimerer du?\nEn særlig form for mobiloptimering af dine AdWords-kampagner er i dag vigtigere end nogensinde, da langt hovedparten af alle søgninger i dag foretages fra mobil og tablet frem for computeren.\nJeg har allerede vist dig, hvordan du kan tilføje muligheden for, at folk kan ringe til dig direkte fra søgeresultaterne.\nMen der er meget mere, du med fordel kan skrue på i AdWords, hvis du skal sikre dig, at du får så mange mobilbrugere ind på din side som mulig.\nDet kræver naturligvis, at dit website eller din webshop tager sig godt ud på en mobiltelefon.\nLangt de fleste har dog allerede sørget for et responsivt design, hurtige svartider og sider, der ikke tager en krig at indlæse over et mobilt netværk – og jer der ikke har: I går glip af en masse omsætning, så se at komme i gang!\nFaktisk starter mobiloptimeringen allerede, når du skriver annonceteksten. Her kan du med fordel bruge lidt kortere og mere målrettede tekster, der tager hensyn til, at brugeren ser annoncen fra sin mobil og derfor har nogle ekstra muligheder som f.eks. mulighed for at ringe direkte op fra søgeresultaterne, som jeg lige har snakket om.\nDet vil sige at du kan bruge call-to-actions i Beskrivelseslinje 2 i din Adwords-annoncetekst, der udnytter dette. F.eks. ”Køb direkte fra din mobil” eller ”Ring og få et godt tilbud” eller ”Hent vores app her!”, hvis du en app. Så kan du linke direkte til den i stedet for dit website eller din shop.\nFor at annonceteksten kun bliver vist på mobile enheder, skal du huske at markere Mobil-feltet under Foretrukken enhed nederst i den boks, du skriver din annoncetekst ind i. Så bliver den kun vist på mobilsøgninger.\nTilpasning af budsum på mobile søgninger\nNoget helt andet er, hvor meget du skal betale for dine bud på mobile søgninger. Faktisk er det ikke ualmindeligt, at der er forskel på, hvor meget du skal byde på mobilen i forhold til på computeren.\nDet kan også være, at du finder ud af, at der ikke kommer så mange besøgende fra annoncerne på mobilen og du derfor vil nedjustere dine bud på mobile enheder – eller det modsatte, at mobile brugere konverterer godt og du derfor gerne vil opnormere buddene på mobilsøgninger, så du er sikker på at blive vist i søgeresultaterne.\nDet sidste er dog ikke så almindeligt endnu. Generelt er konkurrencen på mobilsøgning stadig lavere end konkurrencen på traditionelle søgninger fra computeren. Så derfor kan du godt være sikret topplaceringer på de mobile søgninger med en budsum, der ligger på niveau med eller måske ligefrem lavere end dine bud på traditionelle søgninger.\nUanset hvilke scenarie du står med for mobilsøgninger, så kan du op- eller nedjustere dine bud på kampagneniveau. Du kan også gøre det på en enkelt annoncegruppe.\nBegge steder foregår det på samme måde:\nKlik ind på den kampagne eller annoncegruppe, du ønsker at op- eller nedjustere dine mobilbud på.\nKlik på Indstillinger og derefter på Enheder.\nMarkér Mobilenheder med fulde browsere-feltet og klik på bindestregerne i Budjust.-kolonnen.\nVil du sænke budprisen, skriver du minus og hvor mange procent du vil sænke buddet med angivet som en værdi mellem -1 og -99 %. Skriver du -100 %, slår du mobilbud fra for den pågældende kampagne eller annnocegruppe.\nVil du opnormere dine bud på mobilenheder, kan du vælge et tal mellem +1 og +300%, for at lægge til budprisen i forhold til dit bud på traditionelle computersøgninger.\nPå den måde kan du tilpasse budsummen på de mobile søgninger og enten byde mere eller mindre end du gør ved en traditionel søgning.\nSådan optimerer du den første måned\nDen første måned er meget vigtig for din AdWords-konto. Jeg har mange kunder, som i tidens løb selv har forsøgt at optimere, og det er ofte endt med dårlige resultater.\nHvorfor er den første måned vanskelig?\nDit kvalitetsresultat varierer de første uger\nDu har ingen historik at optimere ud fra\nDer er mange optimeringsområder (mobil, geografi, tid på dagen osv.)\nProfit er ALTID vigtig.\nI den første måned er fremgangsmåden en smule anderledes, fordi Google AdWords ikke har historiske data, og du derfor skal fokusere på løbende at optimere kampagnen mod så højt et kvalitetsresultat som muligt.\nGratis framework til de første par uger\nJeg arbejder altid ud fra et bestemt framework, som jeg har udviklet gennem tiden.\nMit framework opdateres jævnligt, da Google flere gange om året laver ændringer – så må vi tilpasse vores viden og eksekvering.\nMit framework er bevist, og har hjulpet alle mine virksomheder med at omsætte for langt flere penge samtidig med at de beholder deres afkast.\nFør du aktiverer kampagnerne\nDu har sat sporingen op. Nu skal du definere, hvad et salg er samt dine KPI’er.\nKPI står for “Key Performance Indikators”, og er en række nøje udvalgte nøgletal, der giver dig en status over, hvor godt eller dårligt din kampagne kører. Holder du øje med disse parametre, er du altid på omgangshøjde med situationen.\nI relation til AdWords kan det være:\nPris pr. koncertering (Cost-Per-Conversion)\nSelv om det kan være fristende at starte din Adwords-kampagne en fredag og så lade den køre hen over weekenden, så er de det en rigtig dårlig ide. For de første par dage din kampagne kører, er det totalt vanvid at lade kampagnen køre i mere end et døgn ad gangen uden at evaluere på den.\nSamtidig er antallet af søgninger og konverteringer på de fleste kommercielle søgeord meget lavere i weekenden end på hverdage. Så resultatet vil ikke være retvisende.\nSå vent til mandag morgen med at aktivere din kampagne første gang. Først da normaliseres billedet, så du hurtigere kan få et klart overblik over, hvordan din kampagne kører.\nGennemgå kampagnen efter det første døgn\nNår kampagnen har kørt i 24 timer, bør du sætte dig ned og gennemgå resultaterne minutiøst. Især bør du være opmærksom på de søgeord, hvor det daglige budget er opbrugt før dagen var forbi, og de søgeord der ikke er blevet klikket særlig meget på.\nTIP: I langt de fleste tilfælde vil der også være nogle af annoncerne og søgeordene, der slet ikke lever op til dine forventninger. Det kan være fordi målgruppen slet ikke søger på de pågældende ord eller at de pågældende søgeord bruges af en helt anden målgruppe, der slet ikke er interesserede i dine annoncer. Sætter du disse annoncer og søgeord på pause allerede nu, øger du chancerne for at få mest muligt ud af din kampagne.\nSøgeord har brugt budgettet\nDe søgeord hvor omkostningerne svarer til det angivne daglige budget, har opbrugt deres daglige budget, inden det første døgn er gået. Det vil sige, at der er en del af dagen, hvor dine annoncer slet ikke har været vist for det pågældende søgeord.\nDisse søgeord skal du sænke budprisen på, så du strækker budgettet længere. For sandsynligvis har du budt alt for meget på dem og har derfor vundet budrunderne hele tiden og på den måde opbrugt dit budget før tid.\nDu kan vælge enten af sætte en lavere budpris for de søgeord, der er brugt flest penge på eller sænke buddene på alle søgeord med samme procentsats over hele linjen.\nLavt placerede annoncer\nTilsvarende skal du håndtere de søgeord, hvor der ikke er blevet klikket særlig meget på annoncerne. Så er der langt op til budgettet for et bestemt søgeord, skal du undersøge hvilken position på siden annoncerne er blevet vist på. De to laveste pladser får oftest de færreste klik og er der opgivet en position på 5 eller derunder, er annoncerne slet ikke blevet vist på den første side i søgeresultaterne.\nHer bør du hæve dit bud med 20 til 40 % og se hvad der sker med placeringerne og forbruget af budgettet.\nFortsæt med daglige evalueringer den første uge\nDen første uge skal du fortsætte med daglige evalueringer af din Adwords-kampagne. Bliv ved med at justere på indstillingerne indtil der er cirka 10 % af det daglige budget til overs på hvert enkelt søgeord.\nTjek også at alle dine søgeord og annoncer er aktive. Især bør du holde øje med:\nAfviste søgeord (forekommer meget sjældent)\nModstridende negative søgeord\nBudstørrelsen på søgeord der ikke vises på den første side (placering 1 til 4).\nEvaluering efter den første uge\nNår din kampagne har kørt en uge, kan du for alvor gå i gang med at evaluere den. For med mindre der er noget helt tosset med kampagnen, har du allerede så mange data, at du har et retvisende billede at optimere ud fra.\nFik din kampagne ikke så mange klik i starten, fordi du havde sat dine bud for lavt, så vent med at lave din ugeevaluering indtil der er gået 7 dage fra den dag, hvor kampagnen begyndte at få den ønskede mængde klik på sine annoncer.\nTjek positionerne for dine annoncer\nStart med at tjekke positionerne for hver af dine søgeord og juster dem ind efter de anvisninger jeg giver herunder:\nAlle førstepladser sænker du buddet på med cirka en fjerdedel (25 %).\nØnsker du at lægge langsomt ud – enten fordi du ikke er så erfaren med AdWords eller har et lille budget at arbejde med – bør du undgå førstepladserne. Sænk buddene på førstepladserne, så dine annoncer lancer på de næste 3 positioner i stedet.\nAnden- og tredjepladser beholder du budstørrelsen på, med mindre de bruger hele det afsatte budget eller de ikke lever op til de opsatte konverteringsmål.\nVil du gerne hurtigt ud over stepperne – enten fordi du har et stort budget eller vil have mest muligt ud af dit annoncebudget – bør du optimere alle dine søgeord, så de altid lander i top 3. Det giver de bedste resultater på den lange bane.\nAlt under de første fire pladser\nAlt hvad der ikke vises i top 4 (første side i søgeresultaterne) øver du buddet med en fjerdedel (25 %) på, hvis der er plads i det samlede budget til det.\nFår du ikke brugt det afsatte budget, skyldes det højst sandsynligt, at du ikke har nogle søgeord i top 4. Øg dine bud på søgeordene, så bør dine annoncer få flere klik.\nFind de søgeord der æder budgettet\nTjek derefter budgettet for alle dine søgeord hen over den forgangne uge. Det kan du få vist som en graf over de sidste 7 dage, der er nem at overskue. Bliver dit budget brugt på nogle at søgeordene hver eller næsten hver eneste dag, skal du enten sænke buddene på disse ord eller reducere antallet af aktive søgeord, så du får mere budget frigjort.\nFår du nok klik?\nFølg også op på om du opnår det ønskede antal klik på søgeordene hver dag.\nHavde du kalkuleret med at få 20 daglige klik på et søgeord, men kun får brugt 5 klik, før du har opbrugt budgettet, bør du:\nReducere CPC-buddet for dyre søgeord\nFinde nye søgeord der er billigere i drift end dem du har nu\nReducere dine CPC-bud og arbejde på at øge clickthrough-raten (CTR) på kontoen generelt\nSætte dyre CPC-ord på pause\nHvad med konverteringen?\nHvis du har lidt erfaring med PPC (Pay-Per-Click) annoncering, vil du allerede nu have fået et fornuftigt antal konverteringer.\nEr det tilfældet, kan du allerede nu starte på at sætte søgeord på pause eller sænke buddet på de søgeord, der ikke genererer nok konverteringer.\nDet kan hjælpe dig med at strømline det udbytte, du har af dine AdWords annoncer og gør det muligt at fokusere på de søgeord, der allerede fra starten ser ud til at være de mest profitable.\nDe søgeord du sætter på pause i denne tidlige fase, kan du med fordel give et mærke, så de er nemme at finde igen, den dag du tænker på at udvide din kampagne med flere søgeord. For så er de gode kandidater, du bør undersøge igen.\nSæt annoncer med lav CTR på pause\nDet er også nu, du så småt kan begynde at se, hvilke annoncer der ikke giver så mange klik.\nSelv om du højst sandsynligvis ikke har fået så mange klik på de forskellige annoncer endnu, kan du trygt sætte de annoncer på pause, der stort set ikke eller slet ikke har fået nogle klik endnu. Har en annonce en CTR på 10 % og en anden en på under 1 %, kan du roligt sætte sidstnævnte på pause.\nSæt søgeord med lav CTR på pause\nGenerelt bør du altid gå efter at få løftet din Quality Score i starten. Det giver dig en masse fordele, som jeg allerede har forklaret tidligere. Her er Clickthrough-raten (CTR) en vigtig parameter, hvorfor du skal fokusere dit arbejde på de søgerord, der har den højeste CTR-procent.\nDerfor bør du også sætte alle søgeord på pause, der har en meget lav CTR %. Husk at mærke dem, så du kan genkende dem igen senere. For når du senere har fået din Quality Score i vejret, kan du begynde at eksperimentere med disse søgeord igen.\nSlet søgeord med lavt antal søgninger\nDu kan også godt begynde at slette de søgeord, der næsten ikke bliver brugt. Google markerer dem med ”Low Search Volume”, så de er nemme at spotte. Med mindre ud har fundet et søgeord med et lavt antal søgninger (f.eks. en long tail), der får rigtigt mange klik, kan du roligt slette dem.\nDer kan dog være en anden logisk grund til, at Google har markeret søgerordet med ”Low Search Volume”, nemlig stavefejl. Så dobbelttjek lige stavningen på dine ”Low Search Volume” søgeord, inden du sletter dem.\nOptimér negative søgeord\nEfter 7 dage vil du også være i stand til at trække den første Search Query Report, der har data nok, til at du kan bruge den til noget.\nPå baggrund af rapporten kan du identificere og ekskludere de søgetermer, der indeholder negative søgeord.\nJo før du begynder at ekskludere negative søgeord, jo hurtigere undgår du at tabe penge på søgninger, der alligevel ikke bringer interesserede besøgende ind på din side.\nHUSK: Det er næsten umuligt at finde for mange negative søgeord og jo før du begynder på dette arbejde, jo større chance har din kampagne for at blive en succes.\nEvaluering efter anden uge\nNår din kampagne har kørt i to uger, kan du begynde på de første rigtige optimeringer. Dit overordnede fokus er stadig at øge din Quality Score, samtidig med at du får opbygget en profitabel kampagne. Derfor skal du især være opmærksom på de ting, jeg gennemgår her.\nSøgeord og annoncer med lavt CTR\nSæt alle søgeord og annoncer på pause, der har en CTR % på under 1. De er med til at trække din Quality Score ned. Så sæt dem på pause, mærk dem med uge 2 og kom tilbage til dem igen, når kampagnens Quality Score kan tåle et par eksperimenter.\nOptimer annoncerne så de lever op til målsætningen\nSørg for at det kun er de annoncer, der har den bedste performance i forhold til dine KPI’er, der er aktive på kontoen. Alle annnoncer der ikke lever op til KPI’erne, sætter du på pause – også selv om det betyder, at du sætter alle annoncer i en annoncegruppe på pause.\nEfter 14 dage har du statistiske data nok til, at du kan begynde at fokusere mere på dine annoncer. Det er dit vigtigste fokusområde på dette tidspunkt i din kampagnes levetid.\nOpret nye annoncer\nDet er også nu, du kan begynde at splitteste forskellige annoncer. For oftest er der plads til forbedringer og justeringer af teksten i annoncerne. Det er sjældent man rammer Bulls Eye med det samme.\nEr du meget bagud i forhold til dine KPI’er, bør du også lægge kræfterne i at få skrevet nogle helt nye annoncer. Glem alt om de tidligere annoncer og skriv nogle nye helt fra bunden af. Det giver oftest det bedste resultat.\nEr du ikke så langt fra dine KPI-mål eller måske ligefrem lidt foran, kan du også foretage mindre justeringer på de annoncer, der giver mange klik.\nUdskift Køb med Bestil\nSæt prisindikationer som f.eks. ”Priser fra 100 kr.” lidt op eller ned\nUdskift ord som ”Lav pris” med ”Billig”\nDet kan måske se ud som petitesser og ordkløveri, men jeg har utallige gange set, hvordan ændringen af det enkelt ord, kan få en i forvejen god annonce til at trække endnu flere klik.\nFaktisk kan du være tilfreds med bare en lille forbedring i CTR – for på den lange bane kan selv nogle få ekstra klik hver dag, hive rigtig mange besøgende hjem.\nHold fortsat øje med budgetspiserne\nSelv om du har brugt hver dag den første uge til at holde nøje øje med de søgeord, der har ædt deres budget op inden dagen var omme, så bør du fortsat være over dem.\nEr du ihærdig og holder ved, skaber det nemlig en form for sneboldeffekt på dit budget, så det strækker til endnu flere klik.\nFor arbejder du hele tiden på at forøge CTR-procenten, forøger du kontoens Quality Score.\nDerved får dine annoncer højere placeringer, der igen giver en endnu højere CTR-procent, der igen forøger Quality Score, der igen…. Kort sagt, du får flere klik ud af det samme budget – og du kan løbende øge det endnu mere, i takt med at din CTR og Quality Score stiger.\nGennemgå buddene i forhold til din målsætning\nEfter to uger har du forhåbentligt fået samlet så mange data om konverteringer, klik og så videre, at du kan begynde at tilpasse dine bud i forhold til din målsætning.\nSå baseret på de første to ugers data kan du:\nVed høje CPC-værdier sænker du dine bud\nVed CPC-værdier der er lavere end forventet, kan du forøge dine bud – især hvis annoncerne ligger under position 3\nSæt alle søgeord på pause, der ikke opfører sig som de skal\nDet er endnu for tidligt at bruge tid på de søgeord, der ikke opfører sig som forventet. Koncentrér dig om de søgeord der giver gode resultater, så du øger kvaliteten af din kampagne. Det giver det bedste resultat på sigt.\nDer er ingen grund til at spilde kræfter på søgeord, der aldrig rigtigt kommer til at give dig en ordentlig indtægt. Sæt dem på pause og mærk dem op til senere brug.\nTilføj flere negative søgeord\nLige som ugen før, skal du gennemgå din Search Term Report og tilføj alle de negative søgeord, der ellers bare vil være med til at suge penge ud af kontoen.\nTjek op på søgeord med lav Quality Score\nDet er også nu, du skal begynde at sætte ind mod søgeord med lav kvalitetsscore.\nEn lav Quality Score kan forbedres på flere forskellige måder, men den mest effektive af dem, handler om at arbejde med annoncens relevans for den søgende.\nSå tjek nøje op på, om der er en ordentlig relevans mellem søgetermen, søgeordet, annoncen og så den side på dit website, annoncen fører den besøgende hen til. Er der et sted på vejen, hvor relevansen ikke er tydelig nok, er det her, du skal sætte ind.\nEvaluering efter tredje uge\nDin kampagne har nu kørt i 21 dage og du sidder højst sandsynlig med en rimelig god, hvis ikke ligefrem succesfuld kampagne.\nAlt efter trafikmængden skal du nu gentage de samme optimeringer som i sidste uge eller også skal du kun optimere de søgeord, der er markeret med lav søgevolumen.\nVær over de søgeord og annoncer, der ikke får nok visninger eller klik\nSå lad os starte med at kigge på de søgeord, der er markeret med lav søgevolumen og som enten ikke får nok visninger eller nok klik. Dem du ikke allerede har sat på pause i forløbet, men som bare er markeret, skal du tage stilling til på samme måde, som jeg allerede har forklaret.\nHusk også at evaluere de søgeord, annoncer eller annoncegrupper, du har sæt mærke ved, men som du ikke har haft data nok til at kunne optimere endnu. De burde have fået så meget trafik nu, så du kan tage stilling til dem.\nSkru lidt på de succesfulde annoncer\nI sidste uge justerede du måske en smule på ordlyden i nogle af dine mest succesfulde annoncer. Tjek disse annoncer ud og se, hvad det har gjort for klik- og konverteringsraten på dem. Er de steget, så klap dig selv på skulderen for dine kloge ændringer – og er de ikke, må du til at skrue på dem igen.\nEr der andre annoncer, der har fået højere klik- eller konverteringsrater, kan du også give dem en tekstmæssig overhaling. For som allerede nævnt, så er det utroligt, hvad selv små ændringer i teksten kan gøre for klik- eller konverteringsraten. Derfor er jeg meget obs på netop den slags rettelser.\nEvaluering efter uge fire og i al fremtid\nNår din kampagne har kørt i fire uger, bør du have fået en meget bedre Quality Score på den og har sikkert også en række gode og indbringende søgeord og annoncer i kampagnen.\nHar du gennemført de optimeringer, jeg har gennemgået i de foregående 3 uger, har du stort set prøvet alt det, der er essentielt for at skabe gode og indbringende AdWords-kampagner.\nFremover skal du gentage de optimeringshandlinger hver uge, som jeg har gennemgået i uge 2 og 3, samt være opmærksom på alle de ting, vi har talt om.\nMen det allervigtigste for fremtiden er at lægge en plan, der sikrer, at du optimerer din kampagne regelmæssigt hver eneste uge. Det kan blive trættende i længden, men er der noget inden for online marketing, hvor ihærdighed, udholdenhed og sans for detaljerne betaler sig, så er det her!\nHar du en forholdsvis lille kampagne med færre end 30 annoncegrupper, anbefaler jeg, at du sætter tid af til at gennemgå hele kampagnen på en gang.\nHar du mere end det, er det en rigtig god ide at bryde gennemgangen op i flere, hvor du tager et ligeligt fordelt antal annoncegrupper i hver omgang.\nHar du f.eks. 100 annoncegrupper, kan du bryde det op i tre ugentlige sessions af 33 annoncegrupper pr. omgang. Så ender du ikke med at drukne i opgaven eller tabe overblikket undervejs.\nPrøv at strukturere din evaluering, så du bruger den samme fremgangsmåde hver gang. F.eks. kunne du organisere det, så du tjekker i denne rækkefølge:\nOptimering for negative søgeord\nOpsætning af annoncer, annonceudvidelser og visningstidspunkter\nHold den gode vane\nSå her vil jeg slippe dig og din AdWords-kampagne. Du ved nu hvad du skal, for at kunne arbejde målrettet med at optimere dine søgeord, annoncer og kampagner og du burde allerede nu have høstet frugten af dit arbejde.\nDet vigtigste nu er at blive ved. For selv om du ikke synes, der sker det store fra uge til uge, så ligger djævlen i detaljen og stilstand i udviklingen på din AdWords-konto bør nærmere gøre dig mistænkelig end tilfreds.\nFor der er altid nogle parametre, du kan skrue på og nogle nye søgeord, du kan udforske.\nHusk også at tjekke op med de annoncer, der ikke klarede sig godt i starten. Er din Quality Score tilpas høj, er det nu, du kan begynde at bringe dem i spil igen.\nMåske ligger der en gemt guldgrubbe i nogle af disse annoncer, som du ikke havde erfaring nok til at kunne se i starten. Det er da værd at undersøge nærmere. Men husk: Bring ikke for mange i spil ad gangen og hold ekstra godt øje med dem de næste par uger.\nKniber det med at huske alle dine optimeringer, så før en logbog over, hvad du har foretaget dig. Så er du sikker på, at du ikke overser noget eller at du glemmer årsagen til, at der er nogle annoncer eller søgeord, der pludselig ændrer sig meget.\nSå hold den gode vane. Evaluer hver uge og bliv ved, selv når du tænker, at nu kører det da bare som det skal. Ihærdighed, udholdenhed og sans for detaljerne – det er der, guldet ligger i AdWords!\nGode kilder om AdWords\nHvis du gerne vil læse endnu mere om AW eller andre PPC-kanaler, anbefaler jeg følgende hjemmeside:\nGoogle AdWords kurser i Danmark – Tjek dem her


Det er ofte hændelser som finanskrisen og covid-19, der får en ledelse til at endevende organisation og alle omkostninger for at finde en vej ud af en situation, der truer med at blive en katastrofe. I virkeligheden er hverdagen en kæde af små sammenhængende "katastrofer", der kan håndteres af den faste organisation, hvis den er stor nok. For vi kender alle til ordren, der pludselig bliver større eller skal leveres før tid. Det nye IT-system, der ikke fungerer fra første dag, eller maskinnedbrud, leverandørsvigt og sygdom, som også kuldsejler alle planer. Løsningen lyder i reglen: "Vi giver den en ekstra skalle, hjælper hinanden og arbejder over". Det er jo rigtig godt, for hvis man modsat kunne håndtere de ekstra arbejdsopgaver uden ekstra indsatser - ja, så er man nok overbemandet i hverdagen, og det er ikke godt for omkostningsniveau og konkurrenceevne. Men hvad nu hvis arbejdsopgaverne pludselig går mærkbart ned? Kan man så gøre en fast kapacitet fleksibel og spare omkostninger, hvis den består af fastansatte funktionærer? De korte svar er JA, men det kræver, at man har forberedt organisationen på det, så ingen fastansat oplever gener ved dette.\nI forberedelserne indgår fokus på fire medarbejdergrupper, der normalt overses - men ikke desto mindre er i stærk vækst. Det er:\nHvis virksomheden gør brug af disse grupper, så vil det være muligt at bruge dem som en buffer, der kan gøres større eller mindre alt efter behovet. Vi ser på mulighederne i hver af de fire grupper …\nBlandt de ældre - eller seniorerne - er der mange, som ikke vil gå fra 37 timer til nul, når de går på pension. Nogle timers arbejde om ugen holder netværket intakt og bidrager med livsindhold og indtægter. Følgende tabel fra Danmarks Statistik viser, hvordan det talmæssigt forholder sig. Der er lavet udtræk fra forskellige aldre og tabellen viser de seneste tal sammenlignet med første kvartal af 2008, hvor vi også havde høj beskæftigelse. Fx er beskæftigelsen for personer på 65 år næsten fordoblet (fra 10.694 til 19.293). For de 75-årige er den mere end fordoblet. Den nederste del af tabellen viser hvor mange i de enkelte aldre, der er fuldtidsbeskæftigede. Her ser man tydeligt, hvorledes seniorerne i takt med alderen bliver mere deltidsbeskæftigede. Således er 23 % af de 65-årige deltidsbeskæftigede. Denne andel stiger til 68 % for de 75-årige. Ud over lysten til at fortsætte med at arbejde, har indvirkningen på efterløn og folkepension også betydning. Netop her er udviklingen i de seneste år blevet hjulpet af lettelser i kravene om modregning, når der stadig arbejdes. For virksomhederne kan seniorerne have stor betydning og ikke bare som erfaren arbejdskraft, men også som en kapacitetsmæssig buffer, der kan skrues op og ned for. En senior har jo bare et ønske om et vist antal arbejdstimer om året - og er ikke fikseret på et bestemt arbejdstidspunkt eller fastlagte skemaer. Heri ligger der en del fleksibilitet for virksomhederne, for har man allerede seniorer beskæftiget, ja så kan man både skrue op og ned for brugen af dem.\nDen næste ofte oversete gruppe er freelance-medarbejdere. Traditionelt betragtes de som en dyr nødløsning, når man er rigtig trængt og mangler lige de kompetencer, som freelanceren kommer med. Men realiteterne viser, at netop denne medarbejdertype er på hastigt fremmarch i hele den vestlige verden. Udviklingen inde for teknologi og stigende krav om tekniske og administrative indrapporteringer sætter de offentlige og private administrationer under hårdt pres. Der kan være projektudvikling, som vil være en belastning for de bestående medarbejdere - hvis man overhovedet har spidskompetencen, eller nye lovkrav som i en kort indkøringsperiode kræver specialkompetencer og som vil belaste organisationen. Eller hele det teknologiske felt, som bringer mange udfordringer med sig. Her er det blevet langt mere almindeligt at beskæftige medarbejdere, der arbejder på freelancevilkår. Udover at de kan tiltrækkes og afvikles efter behov - og dermed give fleksibilitet, så vil de i reglen overføre viden til den bestående organisation i den periode, de arbejder på en given opgave.\nMen er det ikke dyrt? Det er det traditionelle spørgsmål, idet de færreste får en fast løn på 6-700 kr. i timen. Svaret afhænger af, hvad man sammenligner med. Et konsulent- eller ingeniørfirma kan nemt tage det dobbelte. Og en fastansat medarbejder med lignende uddannelser får måske kun det halve i løn. Men hertil kommer alle de sociale tillæg på i alt 44 %, der dækker sygdom, pension, feriepenge, ATP med videre. Og så er der ikke regnet med effektiv tid, idet egne medarbejdere skal bruge tid på efteruddannelse ved deltagelse i seminarer, kurser, messer og besøg hos leverandører. Dernæst er der "skjulte" omkostninger ved egen ansat medarbejder, som man ikke finder hos freelanceren. Her kan nævnes alle personlige benefits som fx fitness-abonnement, bilordning, mobiltelefon m.v. Det er omkostninger, som freelanceren selv dækker af sit honorar. Endelig er der endnu en "skjult" omkostning, som er af ledelsesmæssig karakter. Hvor freelanceren er drevet og motiveret af sin enmands-forretning og sit speciale, som han brænder for – så indgår egen medarbejder i en organisation, hvor han løbende skal motiveres og ledes. Det er omkostninger, som hans chefer må afholde, og som yderligere indsnævrer spændet til freelanceren - hvis der overhovedet er nogen reel forskel. Men det helt afgørende er, at freelanceren kan komme med spidskompetencer, som man ikke finder i virksomheden - ja måske end ikke i Danmark.\nDen tredje gruppe, der kan give fleksibilitet til en "fast" organisation, er unge under uddannelse. Det kan være et studiejob, der skal være med til at finansiere studierne eller et mere studierettet praktikforløb. I begge tilfælde er der også her tale om kapaciteter, som man kan skrue op og ned for. Studerende er endvidere kendetegnet ved deres evne til hurtig indlæring samtidig med, at de er vante til omstillinger og nye udfordringer. Derfor er denne gruppe også oplagt som en fleksibel buffer i organisationen - om end en praktikplads har en vis fikseret arbejdstid, men antallet af praktikpladser og studerende i øvrigt kan justeres over tid.\nEndelig er der vikarer, som kan gøre det samme inden for deres felt. De kan også bruges som buffer - især inden for almindelige administrative rutiner, hvor sæsonudsving kalder på ekstra kapacitet. Det kan fx være til regnskabsafslutning, budgetarbejde, lønbogholderi, statusoptælling - eller bare erstatning i forbindelse med sygdom og kursusforløb.\nHvis de fire grupper tænkes ind i langtidsplanlægningen, så kan man opnå en trimmet organisation, der bliver mere agil og hurtigere kan omstille sig til ændrede vilkår. De faste omkostninger kan neddrosles og man binder sig kun til større kapacitetsomkostninger, når efterspørgslen er der til at aflønne dem. Det kan blive til større konkurrenceevne uden at hæve omkostningerne!\nBegrebet Capacity Management dækker over de overvejelser og beregninger, man kan gøre for at nå et optimum i kombinationen af fleksibilitet og lave faste omkostninger. Hvis du mangler inspiration til, hvordan du med dette kan gøre din virksomhed mere konkurrencedygtig, så er du altid velkommen til at kontakte JKS CAREER.


Morhagen Fäbodhotell. Tæt på skove og søer i Dalarna. Morhagen Fäbodhotell. Hotellet tilbyder - PDF\nDownload "Morhagen Fäbodhotell. Tæt på skove og søer i Dalarna. Morhagen Fäbodhotell. Hotellet tilbyder"\n1 Morhagen Fäbodhotell Morhagen Fäbodhotell ligger i det flotte landskab i Dalarna og Bergslagen, i Sunnansjö nær Ludvika. Her kan I slappe af og nyde den svenske natur og kulturhistorie. I nærheden ligger Grangärde Finnmar, der er et fantastisk sted at besøge. En af de svenske nationalskjalde, Dan Andersson, boede ofte her og fandt stor inspiration i naturen. Oplev flot natur og unikke miljøer fra en svunden tid i områdets gårde, hytter og små landsbyer. Morhagen Fäbodhotel tilbyder både ro og velvære. Dette lille, idylliske sted med sin unikke beliggenhed ligger ved fäbodarna ved Väsmans strand i flotte Sunnansjö. Hotellet tilbyder Morhagen Fäbodhotell byder på både hygge og harmoni. På hotellet kan I nyde de flotte omgivelser, spille minigolf, bowling eller kryds og bolle. I løbet af sommeren kan I også låne en båd eller kano og ro ud på en af områdets søer. Tag også en tur forbi stranden og nyd udendørs servering i sommerhalvåret. I de kolde månederne kan I varme jer i saunaen eller med en god bog foran pejsen.\n2 Hotellet byder jer velkommen til bords I stuen kan man slappe af med en bog eller en kaffe\n3 Receptionen er åben alle dage Ejerne af Morhagen Fäbodhotell Værelser\n4 Hotellet byder på 19 hyggelige værelser. I hvert værelse findes der TV, gratis Wi-Fi, bruser og toilet.\n5 Afstand til hotellet fra Göteborg, Sverige Helsingborg, Sverige Øresundsbroen 410 km 575 km 640 km Detaljeret hotelinformation Check ind kl. Check ud inden kl. Nærmeste togstation Nærmeste skiområde Beliggende ved stranden Restaurant Restauranten er åben weekender Bar Sauna Hund* Daglig rengøring Gratis parkering Trådløst internet Internet i lobbyen Gratis internet Etager Byggeår Renoveret i år *Vejledende information Ludvika, 22 km Säfsen, 10 km Morhagen Fäbodhotell Naturen omkring Morhagen byder på ro og velvære, men her findes også mange spændene oplevelser i de vilde skove og de hyggelige byer. Den historieinteresserede vil nyde godt af de mange, små kulturelle arrangementer, der afholdes i området. Forholdene for svampe- og bærplukning er rigtig gode i området og vilde dyr som ræv, rådyr og skovhøns er hyppige gæster i naturen omkring hotellet. I området er der også enkelte elge, los og bjørne. Sunnansjö Mølle (3.1 km) Sunnansjö Mølle er en vandmølle beliggende i Sunnansjös gamle hytteommråde i Ludvika kommune. Møllen er fra begyndelsen af 1600-talet\n6 Cassels - et koncert- og kulturhus (21.7 km) Besøg også koncerthuset i Cassels i Grängesberg og nyd den fine musik og husets gode akustik. Facaden på bygningen er inspireret af Bank of England i London. Et stort koncertlokale med plads til 600 personer og med en fantastisk akustik i "hjertet" af Cassels. Stedet har også en række andre lokaler, som bruges til møder, konferencer, udstillinger, festarrangementer og foreningsmøder.\n7 Grangärde Finnmark (23.6 km) Grangärde Finnmark er et flot skovområde i det sydlige Dalarna. Området begynder vest om Grangärde ved søerne Väsman og Bysjön og strækker sig vest mod den gamle sognegrænse.\n8 Pajsoån, Burån i Grangärde finnmark og Finngammelgården i Skattlösberg Vinteraktiviteter (65 km) Ved Insjöns IP finder I et langrendspor med oplysning. Lidt længere ved Leksand finder I Granbergets skianlæg med tilhørende skilifter og 5 skipister. Her er der i øvrigt også mulighed for langrend med mulighed for nogle dejlige, lange ture. Ved Ledkand har I også mulighed for at stå på skøjter. Carl Larssons Hjen Lilla Hyttnäs i Sundborn (83.4 km) Når I er i Dalarna må I ikke gå glip af svenskernes mest elskede kunstner, Carl Larsson, og hans hjem i Sundborn. På døren, når man kommer ind står der "Velkommen kære du, til Carl Larsson og hans fru". Carl Larsson elskede vitterligt sit hjem. Museet tilbyder guidede ture og eftersom de er meget populære anbefales I at booke i god tid. På vejen dertil kan I også besøge træbyen Falu dets grave og gange fra de gamle kobberudgravninger.\n9 Morhagen Fäbodhotell Dalhalla (101.1 km) Her afholdes forskellige koncerterer, typisk inden for diverse popgenrer, og forskellige teaterforestillinger.


Hadsten | Foredrag om journalistik | Book her\nFind foredragsholder nær Hadsten med foredrag om journalistik her\nEn god foredragsholder fanger sine tilskuere med en medrivende fortælling. Historien er det foredrag, der afholdes, og hvis I skal finde en spændende foredragsholder, så er udvalget hos Eventzonen.dk i en klasse for sig selv. Vi er en af landets mest omfangsrige tjenester, hvad angår underholdning, musik og altså også foredrag. Når du anvender vores tjeneste, så vil du opleve, at det er ganske let at komme i kontakt med de foredragsholdere du finder spændende, og derefter fastslås pris, detaljer og yderligere betingelser indbyrdes imellem foredragsholderen og dig. Her aftaler I også det emne eller de emner, som foredraget skal handle om. Herefter skal du blot lave reklame for det interessante foredrag, så mange dukker op. Et publikum, som er fascineret af foredragets tema. En karismatisk og tilstedeværende foredragsholder der evner at engagere publikum, det er nogle af ingredienserne, der sikrer en succesfuld foredragsaften, og tilhørere, som ønsker at være med og få en masse viden om emnet. Det er op til dig at få tilhørerne på plads. Men med Eventzonen.dk finder du med garanti en perlerække af foredragsholdere, som dækker en meget bred vifte af temaer.\nEventzonen.dk er en af Danmarks største og mest interessante portaler til booking, kort sagt al slags underholdning indenfor events, fester og arrangementer for erhvervsarrangementer såvel som for private, børn som voksne.\nAt udvikle et samlingspunkt for interessante entertainere har været formålet med denne portal lige fra starten, og det således at personer, på jagt efter perfekt underholdning og musik indenfor alle væsentlige underholdningskategorier, kun skal lede ét sted, uden det fører til yderligere omkostninger til administration eller andre bookingomkostninger. Vi er ikke bookingbureauet, Eventzonen er derimod en portal hvor alle valgmulighederne samles. Kunstnerne beslutter selv at oprette sig på Eventzonen.dk, fordi vores portal tiltrækker mange relevante kunder, som oven i købet kommer igen og booker dygtige og underholdende entertainere hos os.\nUdvalget strækker sig fra cirkusartister og -klovne til erfarne foredragsholdere indenfor rejser der kan inspirere, provokere og fortælle til ethvert publikum. I tillæg har Eventzonen.dk et udvalg af bands indenfor enhver kategori, lige fra enmandsbands, klassiske solister og Disc Jockey’s til store bands med helt op til tolv personer, der virkelig kan sætte liv på en scene.\nMogens Birk er manden bag portalen, og Mogens har stor erfaring med booking af enhver form for underholdning efter mere end 15 år i branchen. Mogens Birk’s mål er at få skabt landets foretrukne og bedste bookingsystem til alle typer underholdning, og i tillæg skal Eventzonen.dk være mere end et samlingspunkt, hvor kunstnere og deres kunder kan finde hinanden. Derfor er der også indbygget både videomuligheder via YouTube samt en blog, hvor man kan finde gode ideer til alt indenfor fester og events. Derudover er der også et voksende antal besøgende på Facebook, hvor brugerne følger Eventzonens mange entertainere og kunstnere.\nHvis du gerne vil bruge Eventzonen til at booke en kunstner så kan du søge under hvilket postnummer, hvilken type kunstner du ønsker, inden for den kategori du ønsker og i hvilken prisklasse så alt passer til festen eller eventet. Det er vigtigt at huske på, at der bookes direkte hos kunstneren, når du booker igennem vores portal, så udover at der ikke er et fordyrende mellemled, så er der også muligheder for forinden at aftale særlige ønsker og tilpasninger til entertainerens optræden, så du får lige præcis det du ønsker.\nHvis du som kunstner ønsker at blive oprettet på Eventzonen.dk, så er der som udgangspunkt gode muligheder for, at du oplever stigende interesse. Som det næste vil du modtage login til en betalingsprofil, som er gratis de to første måneder, hvor du har mulighed for at uploade videoer, lydklip, billeder og en udvidet profiltekst til din personlige profilside. Hvis du vælger at få video på din personlige profil, så kan potentielle kunder se hvordan du optræder og lynhurtigt kunne fastslå, om netop du passer godt til deres event eller fest. Vil du herefter ikke have betalingsprofilen, så ændrer vi helt automatisk din profil til en gratis profil.\nOm du er foredragsholder eller leder efter foredragsholdere nær Hadsten med foredrag om journalistik, så er Eventzonen det rette sted, og det er der 3 helt klare grunde til:\nDet er meget billigt – Er du kunstner betaler du kun et lille beløb per måned og du betaler kun for det kunstneren koster, hvis du foretager en booking via Eventzonen.dk. Ingen fordyrende bookinggebyrer.\nDen bedste underholdning til arrangementer, som sætter kulør på tilværelsen, er det vi brænder for, og via vores blog og community på Facebook tager vi meget gerne relevante temaer op efter ønsker fra vores kunder og Facebookfans.


Nybyg → Find de mursten der passer perfekt til dit nybyggeri!\nAt vælge mursten til dit nye hus er en stor beslutning. Det er ikke bare et element, du skifter ud, når du har brug for forandring. Derfor giver det mening at bruge lidt tid på at vælge den helt rette mursten.\nValget af mursten er også med til at understrege dit personlige udtryk og dit individuelle hjem.\nGå på opdagelse i vores univers af mursten, der fås i en bred farvepalette med forskellige overfladestrukturer og påbrændinger, som er med til at give murværket karakter og stoflig kvalitet.\nMulighederne for at bygge et hus, der afspejler netop din stil og smag, er uendelige med mursten.\nDu kan gøre udtrykket levende ved at lege med forskellige forbandter, murmønstre og fuger, der bidrager med skyggespil og variation i facaden.\nValget af mursten handler nemlig om at finde den kombination af farve, fuge, forbandt og overflade, der passer til netop din stil og dit byggeprojekt.\nVi har samlet et udpluk af vores populære mursten blandt private husbyggere. Farvepaletten spænder over det helt lyse og nordiske udtryk til det mørke og dramatiske.\nFarve: Sandfarvet blødstrøgen mursten med hvide og grå nuancer. Cold Hawaiis farver er inspireret af brusende bølger, der slår ind over sandstranden. Murstenen Cold Hawaii er naturligvis opkaldt efter surferparadiset på den jyske vestkyst.\nFarve: En sandfarvet blødstrøget mursten med hvide nuancer og kulpåbrændinger. Light Coal er med sit naturlige udtryk og bløde farvespil hurtigt blevet en moderne klassiker. Opmur Light Coal med en matchende lys skrabet fuge for et elegant stofligt udtryk.\nFarve: En hvid blødstrøgen mursten med grålige nuancer. Hvid marmor er med sin silkematte overflade og rolige spil i hvide og grå nuancer en elegant mursten. Opmur Hvid marmor med en matchende lys fuge for et enkelt udtryk.\nFarve: Sandfarvet blødstrøgen mursten med hvide og grå nuancer ...\nFarve: En sandfarvet blødstrøget mursten med hvide nuancer og kulpåbrændinger ...\nFarve: En hvid blødstrøgen mursten med grålige nuancer ...\nFarve: En sandfarvet blødstrøgen mursten med hvide og mørkegrå nuancer ...\nFarve: En sandfarvet blødstrøgen mursten med hvide nuancer ...\nFarve: En gråbrun blødstrøgen mursten med grå, blålige og brune nuancer og kulpåbrændinger ...\nFarve: Willems Forrest er en blødstrøgen brunviolet mursten med et levende farvespil i gyldne og rustfarvede nuancer ...\nFarve: Gråbrun blødstrøgen mursten med spil i grålige nuancer ...\nFarve: En rød blødstrøgen mursten med en overflade nuanceret af sort forstøvning ...\nFarve: En sortbrun blødstrøgen mursten med brændte nuancer ...\nFarve: En sandfarvet blødstrøgen mursten med hvide og mørkegrå nuancer. Sisteron er en mursten i den franske serie, en familie af mursten, der alle er opkaldt efter franske byer og hvis blide farvepallette er inspireret af det sydfranske ferielandskab: strandens sten og sand, gyldne marker og let sommertøj i blødt hør.\nFarve: En sandfarvet blødstrøgen mursten med hvide nuancer. Cassis er en mursten i den franske serie, en familie af mursten, der alle er opkaldt efter franske byer og hvis blide farvepallette er inspireret af det sydfranske ferielandskab: strandens sten og sand, gyldne marker og let sommertøj i blødt hør.\nFarve: En gråbrun blødstrøgen mursten med grå, blålige og brune nuancer og kulpåbrændinger. Jern en elsket klassiker med et naturligt karakterfuldt udtryk, opmur den med en mørk mørtel for endnu mere karakter og kant.\nFarve: Willems Forrest er en blødstrøgen brunviolet mursten med et levende farvespil i gyldne og rustfarvede nuancer. Murstenen er udviklet i samarbejde med arkitekten Vibeke Willems, der også lægger navn til.\nFarve: Gråbrun blødstrøgen mursten med spil i grålige nuancer. Twilight er en meget anvendelig mursten med et roligt changerende spil. Kombinér Twilight med EW2436 Bison Coal eller EW2430 Bison for et elegant tone-i-tone udtryk.\nFarve: En rød blødstrøgen mursten med en overflade nuanceret af sort forstøvning. Kobber er inspireret af vores byers ældre bygninger i røde klassiske mursten, der har optaget tiden sod og ælde, derfor er Kobber det oplagte valg, når der skal bygges nyt i en ældre kontekst.\nFarve: En sortbrun blødstrøgen mursten med brændte nuancer. Black Beauty er en markant sortbrun mursten, der har fået masser af varme i ovnen, hvilket giver murstenen et raffineret spil i matte og blanke nuancer. Mur Black Beauty op med en mørk fuge for et massivt udtryk.\nEr du på udkig efter et andet udtryk ....\nEr du på udkig efter et helt andet udtryk, som ikke er repræsenteret her, kan du se vores fulde sortiment, der tæller mere end 100 mursten\nVores fulde murstenskollektion\nVi håber, du finder lige netop den mursten, der taler til dig og passer til dit nye hjem.\nNår du vælger mursten, er du samtidig nødt til at tage stilling til materialer og farver på de øvrige facadeelementer som vinduer, døre, tagsten og tagrender for at skabe en sammenhæng.\nFor at gøre det lettere for dig at vælge mursten og matchende facadeelementer har vi inddelt nogle af vores mest populære mursten blandt husbyggere i fire kategorier: Greige Modern, New Nordic, Classic Earthy og Deep Roots.\nVi giver samtidig inspiration til øvrige materialevalg, der vil egne sig godt til de forskellige mursten.\nLeg med udtrykket på din facade\nDet kan være svært at forestille sig, hvordan den enkelte mursten vil se ud som murværk. I vores HusDesigner kan du derfor få en fornemmelse af murværkets udseende.\nEn ting er, hvordan murstenen vil se ud som murværk. Noget andet er, hvordan murstenen vil se ud sammen med de øvrige materialer, du har forelsket dig i til facaden. Farven på fuge, døre, vinduer og tag har nemlig stor betydning for det samlede udtryk og valget af mursten.\nI vores HusDesigner kan du lege med udtrykket på dit murværk og vælge farver på vinduer, udhæng og tag. Det giver en visuel og hurtig fornemmelse af, hvordan det valgte tager sig ud på forskellige hustyper.\nDesign dit murværk\nHusbyggere om valg af mursten\nMød og bliv inspireret af andre nybyggere, der har været samme proces igennem og i dag står med et smukt og personligt murstenshus.\n“Du kan udskifte køkkenet, men murstenene sidder for evigt. For os var murstenen det absolut vigtigste valg, fordi vi ikke kan lave det om. Vi troede, vi var til en enkel lys mursten, men vi endte med et mere vovet valg, fordi vi fik det helt rigtige sug i maven. Murstenen er virkelig blevet husets DNA.”\n“Jeg har altid været til den klassiske stil. I kvarteret var der mange grå og gule huse, men vi ville gerne have et klassisk murstenshus, og derfor valgte vi en rød mursten. De røde mursten var ikke oppe i tiden, da vi byggede, som de er nu. De andre nybyggere på vejen synes, det var fedt, at vi valgte at bygge med en rød mursten.”\nFå vores brochure til husbyggere\nTilmeld dig vores nyhedsbrev og modtag vores elektroniske brochure, der er designet til husbyggere.\nVi har samlet de bedste råd, nyttig viden og masser af inspiration til dig, der skal vælge den helt rigtige mursten til din drømmebolig. Bliv inspireret af andre nybyggere og bliv klogere på de mange muligheder, som mursten giver.\nBliv inspireret af huse med vores mursten\nHer kan du se et udvalg af nybyggerhuse, der alle er opført med vores mursten. Se de flotte billeder og få inspiration til udtrykket på dit eget hus.\nByg med Vigoroso\nByg med Willems Forest\nByg med Limoux\nByg med Black Beauty\nByg med Cold Hawaii\nByg med Terracotta\nByg med Light Coal\nByg med Bronsgroen\n”De røde mursten trender netop nu. Vi ser en tendens til at vælge mursten med et naturligt udtryk. Vi vil gerne ’back to nature’, og mange opfatter de røde mursten som ærlige og oprindelige. De lyse mursten vil også spille en rolle i 2022, da de sandfarvede mursten for mange er letanvendelige og tilfører et harmonisk, roligt og enkelt udtryk til facaden.”\nArkitekt MAA og Head of Product Management i Egernsund Wienerberger\nLæs om trends om mursten 2022\n5 gode råd til valg af mursten\nStart med at kigge på, hvad du umiddelbart kan lide. Kør gennem forskellige nybyggerkvarterer for at finde ud af, om det skal være lyst eller mørkt? Vil du have kontrast på farverne eller mere et tone-i-tone-look? På den måde får du snævret valgmulighederne ind.\nFugerne udgør omkring 23% af murværkets overflade og påvirker derfor helheden markant. Fugens farve spiller især en stor rolle for det samlede udtryk. Den samme mursten kan se vidt forskellig ud afhængigt af, om du vælger en lys eller mørk fuge. Brug derfor tid på at vælge den rigtige fugefarve, der giver murstenen det udtryk, du kan lide.\nHvordan ser nabohusene ud? Det betyder også noget for indtrykket af farve og flow på dit hus.\nDet er fint at lade sig inspirere af moden, men det er vigtigt at være tro mod det, du kan lide. Mærk efter, hvad der taler til dig. De fleste nybyggere bygger kun hus én eller få gange i deres liv. Det kræver, at du sætter dig godt ind i sagerne og stoler på din egen smag.\nSom ved andre store beslutninger: Hast ikke noget igennem. Følelser og mavefornemmelse er vigtige pejlemærker, når du skal vælge mursten til dit unikke hus.\nSe vores mursten i virkeligheden\nAt vælge mursten er en stor beslutning. Det kan være svært at forestille sig, hvordan huset vil se ud, hvis du kun har set et billede af murstenen eller står med en enkelt sten. Grundet GDPR-regler må vi ikke oplyse adresser på andre nybyggere, der har bygget med vores mursten. Her er derfor et par gode tips til, hvordan du alligevel kan blive bekræftet i dit valg:\nInstagram er et godt sted at starte, hvis du vil ud at se murstenen i virkeligheden og finde frem til andre husbyggere, som har bygget med vores mursten. Du kan søge efter hashtagget #egernsundwienerberger, og har du forelsket dig i en bestemt mursten, kan du søge efter navnet – for eksempel #bronsgroen.\nBesøg vores showroom og udstillinger, hvor du kan opleve vores mursten og få råd og vejledning.\nDu kan også finde vores mursten i Teglparken i Vejle, hvor de står opført som mure. Det kan være givtigt at se murene i forhold til hinanden og i lidt større skala end en prøvetavle. Der kan du også se, hvad dine favoritter hedder.\nHos typehusfirmaerne kan du se prøvetavler af den enkelte mursten, der er opmuret i et par rækker, så du kan se stenens nuancer. Dit typehusfirma kan måske også guide dig til prøvehuse med bestemte mursten.\nMursten er et naturmateriale\nLer er et unikt og levende materiale, og når leret bearbejdes og brændes, kan farven variere svagt.\nDet er det, der giver teglsten liv og et imponerende farvespil og gør netop din mursten til noget helt særligt.\nHos Egernsund Wienerberger er vi stolte af vores håndværk. Vi garanterer, at kvaliteten er i orden, uanset hvilken mursten du vælger. Tegl er et holdbart og slidstærkt materiale, der kan tåle al slags vejr og stadig bliver ved med at stå smukt i flere hundrede år.\nMursten med omtanke for miljøet\nVores mursten er ikke kun smukke og funktionelle – de udgør også et naturligt og holdbart element i bæredygtigt byggeri.\nTegl er lavet af naturlige råmaterialer, har ingen produktionsspild og holder næsten evigt.\nVi har udviklet en serie af mursten med bæredygtige fordele. Serien kalder vi LESS, da vi bruger mindre ler og brænder med biogas. Den har nøjagtig samme mål og udtryk som en traditionel blødstrøgen mursten, men takket være tre huller i midten og biogas brændsel reducerer vi CO2-udledningen i produktionen med 60-80%.\nEr det vigtigt for dig at bo i et klimavenligt hus, kan du med fordel vælge LESS, der fås i mange farvevarianter. Kontakt din husbygger for mere information.\nFIND VORES LESS-VARIANTER HER\nHvad er blødstrøgne mursten?\nBlødstrøgne mursten er den arketypiske danske mursten. Den blødstrøgne mursten presses ud igennem en form uden bund og vil have den ikoniske slamkant. Blødstrøgne mursten har et let rustikt udtryk. Den blødstrøgne mursten er den meste solgte mursten.\nSe sortimentet af blødstrøgne mursten her\nHvad er håndstrøgne mursten?\nDe rustikke håndstrøgne mursten får deres rå udtryk og nuancerede farvespil gennem en helt særlig produktionsproces, hvor der bruges sand til at få leret til at slippe formen. Sandet kan være fint eller grovere og i forskellige farver. Udover sand kan der også være tilføjet farvepigmenter. Traditionelt blev leret kastet ned i træforme med håndkraft, deraf navnet håndstrøgne mursten, men i dag er det maskiner, der presser det meget bløde ler ned i formen. Sand og farver favner det bløde ler og skaber den håndstrøgne murstens rustikke overflade og levende farvenuancering. Murstenen brændes ved høje temperaturer, og magien opstår – en produktionsmetode som har være brugt i over 200 år.\nSe sortimentet af håndstrøgne mursten her\nHvad består mursten af?\nMursten består af ler, vand og sand og brændes ved høje temperaturer. Når leret er brændt, kaldes det tegl. Tegl har været et kendt byggemateriale siden oldtiden. Leret til mursten graves op fra lergrave. Der findes to typer ler til fremstilling af mursten:\nBlåler – der bliver til gule mursten\nRødler – der bliver til røde mursten\nBlåleret er det nederste lerlag og indeholder meget calciumcarbonat. Det røde ler derimod er det øverste lerlag og indeholder mere jernoxid.\nLerforekomster i Danmark har ligget i jorden i mindst 15.000 år.\nHvad betyder det, at en mursten er et naturmateriale?\nLer er et unikt og levende materiale, og når leret bearbejdes og brændes, kan farven variere svagt. Det er det, der giver teglsten liv og et imponerende farvespil og gør netop din mursten til noget helt særligt. Alle blødstrøgne og håndstrøgne mursten er unikke, og der findes ikke to mursten, som er ens.\nHvad koster en mursten?\nPrisen på vores blødstrøgne mursten varierer, men uanset hvad du vælger, vil det ikke være murstenen, der springer budgettet.\nDer skal i gennemsnit bruges 66 mursten pr. kvadratmeter. Der går derfor omkring 10.000 mursten til et hus på 151 kvadratmeter.\nSer vi på vores billigste og dyreste traditionelle blødstrøgne mursten, er prisforskellen 40.000 kroner.\nI dit samlede budget, hvis vi tager udgangspunkt i et typehus til 2 mio. kroner, vil udgiften til mursten kun være mellem 2-4 procent. Murstenen er dog det første, du lægger mærke til, når du kommer hjem, og det sidste du ser, når du tager hjemmefra. Desuden er murstenene på facaden blivende og i modsætning til køkkenet, er det ikke noget, du skifter ud igen, hvis du trænger til fornyelse. Derfor vil vores råd altid være, at du vælger den mursten, der bidrager med lige netop det udtryk, du kan lide og drømmer om, da det meget sjældent vil være prisen, der afgør det.\nFå inspiration til valg af mursten her\nHvor lang levetid har en mursten?\nTegl er et holdbart og slidstærkt materiale, der kan tåle al slags vejr og stadig bliver ved med at stå smukt i flere hundrede år.\nHvordan vedligeholder man murværk?\nKorrekt udført murværk i tegl kræver kun lidt eller slet ingen vedligeholdelse. Vi anbefaler, at du laver en grundig gennemgang af dit murværk hvert 3.-4. år, hvor du ser efter revner og utætheder.\nLæs mere om vedligeholdelse af murværk\nEr mursten bæredygtige?\nAlle vores mursten er brændt på 65 procent biogas, da vi ønsker at tilbyde så miljøvenlige mursten som muligt.\nVi har også udviklet en serie af mursten med bæredygtige fordele. Serien kalder vi LESS, da vi bruger mindre ler og udelukkende brænder med biogas. Den har nøjagtig samme mål og udtryk som en traditionel blødstrøgen mursten, men takket være tre huller i midten og biogas brændsel reducerer vi CO2-udledningen i vores produktion med 60-80%.\nMursten brændes ved høje temperaturer og derfor udledes CO2 i fremstillingen af mursten. Til gengæld er mursten lavet af naturlige råmaterialer og holder næsten evigt.\nLæs mere om LESS\nHar du spørgsmål til mursten?\nStart med at kontakte din husbygger, hvis du har spørgsmål til vores mursten. De er godt klædt på og kan hjælpe dig videre i din beslutningsproces.\nDu er meget velkommen til at besøge vores showroom på Frederiksberg i København, hvor du kan se og røre ved vores sortiment af mursten. Vi byder gerne på en kop kaffe og hjælper dig med valget af den helt rette mursten for dig.\nFind adressen og åbningstider her\nTegl er et holdbart materiale, der kun bliver smukkere med tiden. Korrekt udført murværk i tegl kræver kun lidt eller slet ingen vedligeholdelse.\nMursten er med andre ord for livsnydere, der går op i kvalitet og ønsker at bruge mere tid på hygge og mindre tid på vedligehold.\nTilmeld dig vores nyhedsbrev til husbyggere og få tilsendt vores brochure elektronisk. Her finder du masser af inspiration til valg af mursten, artikler med andre husbyggere, gode råd og meget andet, der kan hjælpe dig videre i inspirationsfasen og beslutningsprocessen.